
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1812 

21 Αυγούστου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση της υπουργικής από¬ 
φασης Α2α/Γ.Π.οικ.42873/8-6-2015 (ΦΕΚ 1078/Β') 
«Κατάρτιση και τήρηση καταλόγου - διαδικασία 
τοποθέτησης επικουρικών γιατρών», όπως τροπο¬ 
ποιήθηκε και συμπληρώθηκε με την Α2α/Γ.Π.οικ. 

52355/15-7-2015 (ΦΕΚ 1499/Β'). 1 

Ιδρυση Εργαστηρίου με την ονομασία «Κέντρο Διε¬ 
θνούς και Ευρωπαϊκής Πολιτικής Οικονομίας και 
Διακυβέρνησης» στο Τμήμα Πολιτικής Επιστήμης 
και Διεθνών Σχέσεων της Σχολής Κοινωνικών και 

Πολιτικών Επιστημών του Πανεπιστημίου. 2 

Ιδρυση Εργαστηρίου με την ονομασία «Κέντρο Ανά¬ 
λυσης Πολιτικής» στο Τ μήμα Πολιτικής Επιστήμης 
και Διεθνών Σχέσεων της Σχολής Κοινωνικών και 
Πολιτικών Επιστημών του Πανεπιστημίου Πελο- 


ποννήσου. 3 

ΑΠΟΦΑΣΕΙ Σ 

Αριθμ. Α2α/Γ.Π. οικ.58541 (1) 


Τροποποίηση και συμπλήρωση της υπουργικής απόφα¬ 
σης Α2α/Γ.Π.οικ.42873/8-6-2015 (ΦΕΚ 1078/Β') «Κατάρ¬ 
τιση και τήρηση καταλόγου - διαδικασία τοποθέτη¬ 
σης επικουρικών γιατρών», όπως τροποποιήθηκε και 
συμπληρώθηκε με την Α2α/Γ.Π.οικ. 52355/15-7-2015 
(ΦΕΚ 1499/Β'). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΥΓΕΙΑΣ 

Έχοντας υπόψη: 

1. Τις διατάξεις: 

α. της παραγράφου 1 και 2 του άρθρου 34 του 
Ν. 4325/2015 (ΦΕΚ 47/Α'). 
β. Του άρθρου 27 του Ν. 4320/2015 (ΦΕΚ 29/Α'). 
γ. Του άρθρου 44 του Ν. 4272/2014 (ΦΕΚ 145/Α'). 
δ. Του Π.δ. 106/14 (ΦΕΚ 173/Α') «Οργανισμός του Υπουρ¬ 
γείου Υγείας» όπως αυτός ισχύει. 

ε. Του Π.δ. 25/2015 (ΦΕΚ 21/Α') «Διορισμός Υπουργών 
Αναπληρωτών Υπουργών και Υφυπουργών». 

στ. Του Π.δ. 63/05 (ΦΕΚ 98/Α') «Κώδικας νομοθεσίας 
για την Κυβέρνηση και τα Κυβερνητικά όργανα». 


ε. Την αριθμ. Α2α/Γ.Π.οικ.42873 (ΦΕΚ 1078/Β') «Κατάρτι¬ 
ση και τήρηση καταλόγου-διαδικασία τοποθέτησης επι¬ 
κουρικών γιατρών» απόφαση του Αναπληρωτή Υπουρ¬ 
γού Υγείας όπως τροποποιήθηκε και συμπληρώθηκε 
με την αριθμ. Α2α/Γ.Π. οικ. 53255 (ΦΕΚ 1499/Β') όμοια. 

2. Την Υ104/2-3-2015 (ΦΕΚ 309/Β') απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Υγείας και Κοινωνικών Ασφαλίσεων, Ανδρέα 
Ξανθό του Γεωργίου». 

3. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

1. Τροποποιούμε την αριθμ. Α2α/Γ.Π.οικ.42873 (ΦΕΚ 1078/Β') 
υπουργική απόφαση, όπως τροποποιήθηκε και συμπλη¬ 
ρώθηκε με την αριθμ. Α2α/Γ.Π. οικ. 53255 (ΦΕΚ 1499/Β') 
όμοια ως εξής: 

α. Το τελευταίο εδάφιο του Αρθρου 2 «Διαδικασία 
υποβολής αίτησης και τρόπος καταχώρησης στον κατά¬ 
λογο των επικουρικών ιατρών» αντικαθίσταται ως έξης: 

«Όσοι από τους παραπάνω ιατρούς δεν καταθέσουν 
μέχρι την ανωτέρω ημερομηνία δήλωση προτίμησης, 
οφείλουν να δηλώσουν με υπεύθυνη δήλωση του άρ¬ 
θρου 8 του Ν. 1599/1986, μέχρι και 14 Αυγούστου 2015 ότι 
επιθυμούν να παραμείνουν στον κατάλογο επικουρικών 
ιατρών και να τοποθετηθούν οπουδήποτε σύμφωνα με 
τις ανάγκες της υπηρεσίας. Η υπεύθυνη δήλωση υπο¬ 
βάλλεται στο Υπουργείο Υγείας (Γενικό Πρωτόκολλο-Δι- 
εύθυνση Ανθρωπίνων Πόρων Νομικών Προσώπων-Τμήμα 
Ιατρών ΕΣΥ) ή αποστέλλεται ταχυδρομικά ή με ιδιωτική 
εταιρεία ταχυμεταφοράς, με καταληκτική ημερομηνία 
αποστολής 14/8/2015. Όσοι μέχρι την ανωτέρω ημερο¬ 
μηνία δεν καταθέσουν την υπεύθυνη δήλωση παραμο¬ 
νής στον κατάλογο επικουρικών ιατρών, διαγράφονται 
αυτοδικαίως». 

β. Το τελευταίο εδάφιο του άρθρου 6 «Διαδικασία 
τοποθέτησης - Χρονική διάρκεια-Αποδοχές επικουρικών 
ιατρών» αντικαθίσταται ως εξής: 

«Ο επικουρικός ιατρός οφείλει να παρουσιαστεί στο 
φορέα που τοποθετείται για ανάληψη υπηρεσίας εντός 
επτά (7) ημερολογιακών ημερών από την παραλαβή της 
απόφασης τοποθέτησης του». 

2. Κατά τα λοιπά η ανωτέρω αριθμ. Α2α/Γ.Π.οικ.42873 
(ΦΕΚ 1078/Β') υπουργική απόφαση όπως τροποποιήθηκε 
και συμπληρώθηκε με την Α2α/Γ,Π.οικ. 52355/15-7-2015 
(ΦΕΚ 1499/Β') ισχύει ως έχει. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΔΡΕΑΣ ΞΑΝΘΟΣ 
-♦- 

Αριθμ. 5843 (2) 

Ίδρυση Εργαστηρίου με την ονομασία «Κέντρο Διεθνούς 
και Ευρωπαϊκής Πολιτικής Οικονομίας και Διακυβέρ¬ 
νησης» στο Τμήμα Πολιτικής Επιστήμης και Διεθνών 
Σχέσεων της Σχολής Κοινωνικών και Πολιτικών Επι¬ 
στημών του Πανεπιστημίου. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 
Έχοντας υπόψη: 

1. Τις διατάξεις του άρθρου 96 του Ν. 4310/2014 (ΦΕΚ 
258/8-12-2014/τ.Α') «Ερευνα, Τεχνολογική Ανάπτυξη και 
Καινοτομία και άλλες διατάξεις». 

2. Τις διατάξεις του Π.δ. 70/2013 (ΦΕΚ 119/28-05-2013/ 
τ.Α') «Κατάργηση και Συγχώνευση Τμημάτων, Κατάργη¬ 
ση, Μετονομασία και Συγκρότηση Σχολών στο Πανεπι¬ 
στήμιο Πελοποννήσου». 

3. Την απόφαση 7/16.06.2015 της Γενικής Συνέλευσης 
του Τμήματος Πολιτικής Επιστήμης και Διεθνών Σχέ¬ 
σεων του Πανεπιστημίου Πελοποννήσου (Συνεδρίαση 
60η/16-6-2015). 

4. Την απόφαση 23/23-06-2015 της 76ης συνεδρία¬ 
σης της Συγκλήτου του Πανεπιστημίου Πελοποννήσου 
σχετικά με την έγκριση εργαστηρίου με τίτλο «Κέντρο 
Διεθνούς και Ευρωπαϊκής Πολιτικής Οικονομίας και Δι¬ 
ακυβέρνησης». 

5. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του Π.δ. 63/2005 
(ΦΕΚ 98/τ.Α'). 

6. Το γεγονός ότι από τις διατάξεις της απόφα¬ 
σης αυτής δεν προκαλείται δαπάνη εις βάρος του 
κρατικού προϋπολογισμού και ότι το Εργαστήριο θα 
λειτουργεί αποκλειστικά με ίδιους πόρους και δεν 
θα βαρύνει τον προϋπολογισμό του Ιδρύματος, απο¬ 
φασίζουμε: 

Την Ίδρυση του Εργαστηρίου με την ονομασία «Κέ¬ 
ντρο Διεθνούς και Ευρωπαϊκής Πολιτικής Οικονομίας 
και Διακυβέρνησης» στο Τμήμα Πολιτικής Επιστήμης 
και Διεθνών Σχέσεων της Σχολής Κοινωνικών και Πο¬ 
λιτικών Επιστημών του Πανεπιστημίου Πελοποννήσου 
και τον καθορισμό του εσωτερικού του κανονισμού ως 
ακολούθως: 

Αρθρο 1 
Ίδρυση 

Ιδρύεται στο Τμήμα Πολιτικής Επιστήμης και Διεθνών 
Σχέσεων του Πανεπιστημίου Πελοποννήσου Εργαστήριο 
με τίτλο «Κέντρο Διεθνούς και Ευρωπαϊκής Πολιτικής 
Οικονομίας και Διακυβέρνησης - (ΚεΔΕΠΟΔ)», το οποίο 
δραστηριοποιείται στη διεξαγωγή ερευνητικού, επαγ¬ 
γελματικού και εκδοτικού έργου σε θέματα που σχετί¬ 
ζονται άμεσα ή έμμεσα με το γνωστικό αντικείμενο, το 
οποίο περιγράφει ο τίτλος του. 


Αρθρο 2 
Σκοπός 

Κύριος σκοπός του ΚεΔΕΠΟΔ είναι να αποτελέσει 
έναν επιστημονικό και έγκυρο φορέα διεξαγωγής πρω¬ 
τογενούς έρευνας, μελέτης και ανάπτυξης της επιστη¬ 
μονικής γνώσης. Το αντικείμενο του ΚεΔΕΠΟΔ είναι η 
εφαρμογή και η προώθηση των πιο σύγχρονων επιστη¬ 
μονικών μεθόδων στα πεδία της Διεθνούς και Ευρωπα¬ 
ϊκής Πολιτικής Οικονομίας και Διακυβέρνησης. 

Αρθρο 3 

Τομείς δραστηριότητας 

Οι δραστηριότητες του ΚεΔΕΠΟΔ συνοψίζονται στην 
κάλυψη ερευνητικών και εκπαιδευτικών αναγκών σε 
προπτυχιακό και μεταπτυχιακό επίπεδο τόσο του Τμή¬ 
ματος Πολιτικής Επιστήμης και Διεθνών Σχέσεων και 
της Σχολής Κοινωνικών και Πολιτικών Επιστημών, όσο 
και του Πανεπιστημίου Πελοποννήσου γενικότερα, στην 
εκπόνηση έρευνας, καθώς και στην παροχή υπηρεσιών 
συμβουλευτικής και κατάρτισης στα θέματα δραστηρι- 
ότητάς του σε δημόσιους ή/και ιδιωτικούς φορείς. Πιο 
συγκεκριμένα, το ΚεΔΕΠΟΔ αποσκοπεί: 

• Στο σχεδίασμά και στην υλοποίηση ερευνητικών 
προγραμμάτων σε τομείς, οι οποίοι άπτονται γνωστικών 
αντικειμένων που εντάσσονται στα πεδία ενδιαφέρο¬ 
ντος του. 

• Στη διεξαγωγή βασικής και εφαρμοσμένης έρευ¬ 
νας, αυτοδύναμα ή στο πλαίσιο χρηματοδοτούμενων 
ερευνητικών προγραμμάτων σε θέματα συναφή με τα 
ερευνητικά του αντικείμενα. 

• Στην ανάπτυξη και στην καλλιέργεια νέων εκπαι¬ 
δευτικών προγραμμάτων για την μεθοδολογική, θεω¬ 
ρητική και επιστημονική ανάπτυξη των ερευνητικών του 
αντικειμένων. 

• Στην ανάπτυξη συνεργασιών κάθε μορφής (επιστη¬ 
μονική, εκπαιδευτική, ερευνητική, λειτουργική, συμβα¬ 
τική ή άλλη) με όλα τα ελληνικά και διεθνή ερευνητικά 
κέντρα, ινστιτούτα, ακαδημαϊκά ιδρύματα, δεξαμενές 
σκέψεις (ίήίηΚ ΙαπΙο), επιστημονικούς και λοιπούς φορείς, 
υπό την προϋπόθεση ότι οι επιστημονικοί τους στόχοι 
συμπίπτουν, είναι συναφείς ή αλληλοσυμπληρώνονται 
με εκείνους του ΚεΔΕΠΟΔ. 

• Στην οργάνωση ή συνδιοργάνωση σεμιναρίων, ημε¬ 
ρίδων, συμποσίων, συνεδρίων και άλλων επιστημονικών 
συναντήσεων με τη συμμετοχή ειδικών επιστημόνων 
από την Ελλάδα και το εξωτερικό. 

• Στην οργάνωση Προγραμμάτων Διά Βίου Μάθησης 
σε τομείς συναφείς με τα γνωστικά αντικείμενά του. 

• Στην έκδοση επιστημονικών περιοδικών, μονογραφι¬ 
ών, συλλογικών τόμων και πρακτικών συνεδρίων γύρω 
από τα γνωστικά αντικείμενά του. 

• Στην παροχή υπηρεσιών προς δημόσιες και ιδιωτικές 
επιχειρήσεις και οργανισμούς υπό τη μορφή παροχής 
εξειδικευμένου και υψηλής ποιότητας έργου σε επίπεδο 
μελετών, συμβουλευτικών υπηρεσιών και συνεργασιών 
σε ερευνητικά προγράμματα. 

• Στη δημιουργία βάσεων δεδομένων και βιβλιογρα¬ 
φικής υποδομής με στόχο την υποστήριξη της έρευνας. 

• Στη δημιουργία των κατάλληλων προϋποθέσεων για 
τη συμμετοχή προπτυχιακών και μεταπτυχιακών φοιτη¬ 
τών, καθώς και υποψήφιων διδακτόρων στις ερευνητικές 
και τις λοιπές επιστημονικές του δραστηριότητες. 

Αρθρο 4 
Προσωπικό 

Το ΚεΔΕΠΟΔ στελεχώνεται από μέλη του Διδακτικού 
και Ερευνητικού Προσωπικού, του Ειδικού Διδακτικού 
Εργαστηριακού Προσωπικού, του Ειδικού Τεχνικού Ερ¬ 
γαστηριακού Προσωπικού και του λοιπού επιστημονικού 
και διοικητικού προσωπικού του Τμήματος Πολιτικής 
Επιστήμης και Διεθνών Σχέσεων του Πανεπιστημίου 
Πελοποννήσου, καθώς και από εξωτερικούς συνεργάτες - 
ειδικούς επιστήμονες. 

Αρθρο 5 

Διοίκηση - Αρμοδιότητες 

1. Το Εργαστήριο «Κέντρο Ανάλυσης Πολιτικής» διευ¬ 
θύνεται από Καθηγητή πρώτης βαθμίδας του Τμήματος 
Πολιτικής Επιστήμης και Διεθνών Σχέσεων της Σχολής 
Κοινωνικών και Πολιτικών Επιστημών του Πανεπιστη¬ 
μίου Πελοποννήσου που ορίζεται με την υφιστάμενη 
νομοθεσία. 

2. Ο Διευθυντής ασκεί τις αρμοδιότητες που ορίζονται 
από την ισχύουσα νομοθεσία και τον Κανονισμό Λει¬ 
τουργίας του Εργαστηρίου, μεταξύ των οποίων συμπε- 
ριλαμβάνονται ο συντονισμός του έργου του ΚεΔΕΠΟΔ, 
η κατάρτιση και η υποβολή στη Γενική Συνέλευση του 
Τμήματος Πολιτικής Επιστήμης και Διεθνών Σχέσεων 
του ετήσιου προγράμματος λειτουργίας του Εργαστηρί¬ 
ου και η μέριμνα για την τήρησή του, η μέριμνα για την 
οικονομική διαχείριση, την κατανομή των χώρων και τη 
στελέχωσή του με το απαραίτητο ανθρώπινο δυναμικό, 
η εισήγηση στη Γενική Συνέλευση του Τμήματος για 
τον ορισμό των υπευθύνων για τα αναλώσιμα υλικά και 
τον εξοπλισμό, καθώς και η υπογραφή κάθε εγγράφου. 

Αρθρο 6 

Εγκατάσταση - Λειτουργία 

1. Το ΚεΔΕΠΟΠ εδρεύει σε χώρους που παραχωρού- 
νται από το Τμήμα Πολιτικής Επιστήμης και Διεθνών 
Σχέσεων του Πανεπιστημίου Πελοποννήσου και οι 
οποίοι είναι κατάλληλοι για την ομαλή και απρόσκο¬ 
πτη λειτουργία του, καθώς και για την εγκατάσταση 
του αναγκαίου για αυτό το σκοπό τεχνικού εξοπλισμού. 
Στο χώρο εγκατάστασης του ΚεΔΕΠΟΔ τοποθετείται 
πινακίδα με τον τίτλο του. 

2. Ο Διευθυντής του ΚεΔΕΠΟΔ ενημερώνεται πριν 
από τη διεξαγωγή κάθε εργασίας, η οποία πραγμα¬ 
τοποιείται στο Εργαστήριο στο πλαίσιο ερευνητικού 
προγράμματος ή άλλου έργου που έχει αποφασισθεί, 
και καθορίζει την προτεραιότητα στη χρησιμοποίηση 
χώρων και κάθε είδους εξοπλισμού σε περίπτωση που 
δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του ΚεΔΕΠΟΔ, τη χρήση των διαθέσιμων υλικών 
πόρων (χώρων, τεχνικού εξοπλισμού και λοιπών υλικών) 
που ανήκουν σε αυτό, την παραμονή των εργαζομένων 
(προσωπικού, φοιτητών, επισκεπτών) στους χώρους του, 
καθώς και την προστασία του εξοπλισμού και εν γένει 
των εγκαταστάσεών του. 

4. Η χρησιμοποίηση του εξοπλισμού του ΚεΔΕΠΟΔ 
επιτρέπεται μόνο στο προσωπικό του ή άλλους ερευ¬ 
νητές που διαθέτουν ρητή εξουσιοδότηση από τον Δι¬ 
ευθυντή του. Κινητά όργανα και συσκευές που παρα- 
χωρούνται για τη διεξαγωγή οποιοσδήποτε εργασίας 
επιστρέφονται μετά τη χρήση τους στην κατάσταση 
που είχαν παραχωρηθεί. 


5. Με εισήγηση του Διευθυντή στα αρμόδια όργανα 
του Τμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του ΚεΔΕΠΟΔ, σύμφωνα με την ισχύ- 
ουσα νομοθεσία. 

Αρθρο 7 

Έσοδα 

1. Τα έσοδα του ΚΔΕΠΟΔ προέρχονται από: 

• Την εκτέλεση ερευνητικών ή/και αναπτυξιακών προ¬ 
γραμμάτων, η χρηματοδότηση των οποίων μπορεί να 
πραγματοποιείται από φορείς του δημόσιου ή/και του 
ιδιωτικού τομέα. 

• Τη διεξαγωγή ειδικών ημερίδων, σεμιναρίων, διαλέ¬ 
ξεων και συνεδρίων. 

• Το εκδοτικό του έργο. 

• Τη διάθεση ερευνητικών και εν γένει επιστημονικών 
προϊόντων. 

• Την παροχή συμβουλευτικών και άλλων υπηρεσιών. 

• Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις, 
νομικά πρόσωπα δημόσιου και ιδιωτικού δικαίου, καθώς 
και από φυσικά πρόσωπα. 

• Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Πελοποννήσου 
για τους σκοπούς των Εργαστηρίων γενικότερα και του 
ΚεΔΕΠΟΔ ειδικότερα. 

2. Η οικονομική διαχείριση των εσόδων που προέρ¬ 
χονται από την εκτέλεση κάθε είδους έργων και σχε¬ 
τικών δαπανών γίνεται από το Κέντρο Ερευνών του 
Πανεπιστημίου Πελοποννήσου (Ειδικός Λογαριασμός 
ΚονδυλίωνΈρευνας Πανεπιστημίου Πελοποννήσου). 

Αρθρο 8 

Τηρούμενα βιβλία 

Για τις ανάγκες του ΚεΔΕΠΟΔ τηρούνται τα ακόλουθα 
βιβλία και στοιχεία: βιβλίο περιουσιακών στοιχείων, φά¬ 
κελος οικονομικών στοιχείων κάθε έτους, αρχείο ερευ¬ 
νητικών προγραμμάτων, βιβλίο μεταβολών προσωπικού, 
πρωτόκολλο εισερχομένων και εξερχομένων εγγράφων. 
Με απόφαση του Διευθυντή μπορεί να τηρείται και κάθε 
άλλο βιβλίο ή στοιχείο, το οποία κρίνεται απαραίτητο 
για την εύρυθμη λειτουργία του Εργαστηρίου ή προ- 
βλέπεται από ειδικές διατάξεις. 

Αρθρο 9 

Τίτλος - Σφραγίδα 

1. Ο τίτλος του Εργαστηρίου είναι: «Κέντρο Διεθνούς 
και Ευρωπαϊκής Πολιτικής Οικονομίας και Διακυβέρνη¬ 
σης - ΚεΔΕΠΟΔ». Αυτός ο τίτλος, καθώς και τα στοιχεία 
του Διευθυντή του Εργαστηρίου αναγράφονται στους 
χώρους που είναι εγκατεστημένο και δραστηριοποιείται 
το Εργαστήριο. 

2. Το Εργαστήριο χρησιμοποιεί για την αλληλογραφία 
του στρογγυλή σφραγίδα που αναγράφει στον εξωτε¬ 
ρικό κύκλο «ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ» και στον 
εσωτερικό «Κέντρο Διεθνούς και Ευρωπαϊκής Πολιτικής 
Οικονομίας και Διακυβέρνησης» και έχει ως έμβλημα 
στα έγγραφά του το αντίστοιχο του Πανεπιστημίου 
Πελοποννήσου. 

3. Ανάλογη σφραγίδα, με τα στοιχεία στην Αγγλική 
γλώσσα, χρησιμοποιεί το Εργαστήριο για την ξενόγλωσ¬ 
ση αλληλογραφία του και τα έγγραφά του. 

Άρθρο 10 
Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 3 Αυγούστου 2015 
Ο Πρύτανης 

ΚΩΝΣΤΑΝΤΙΝΟΣ ΜΑΣΣΕΛΟΣ 

-♦- 

Αριθμ. 5842 (3) 

Ίδρυση Εργαστηρίου με την ονομασία «Κέντρο Ανάλυ¬ 
σης Πολιτικής» στο Τμήμα Πολιτικής Επιστήμης και 
Διεθνών Σχέσεων της Σχολής Κοινωνικών και Πολι¬ 
τικών Επιστημών του Πανεπιστημίου Πελοποννήσου. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΠΕΛΟΠΟΝΝΗΣΟΥ 
Έχοντας υπόψη: 

1. Τις διατάξεις του άρθρου 96 του Ν. 4310/2014 (ΦΕΚ 
258/8-12-2014/τ.Α') «Ερευνα, Τεχνολογική Ανάπτυξη και 
Καινοτομία και άλλες διατάξεις». 

2. Τις διατάξεις του Π.δ. 70/2013 (ΦΕΚ 119/28-05-2013/ 
τ.Α') «Κατάργηση και Συγχώνευση Τμημάτων, Κατάργη¬ 
ση, Μετονομασία και Συγκρότηση Σχολών στο Πανεπι¬ 
στήμιο Πελοποννήσου». 

3. Την απόφαση 6/16.06.2015 της Γενικής Συνέλευσης 
του Τμήματος Πολιτικής Επιστήμης και Διεθνών Σχέ¬ 
σεων του Πανεπιστημίου Πελοποννήσου (Συνεδρίαση 
60η/16-6-2015). 

4. Την απόφαση 22/23-06-2015 της 76ης συνεδρία¬ 
σης της Συγκλήτου του Πανεπιστημίου Πελοποννήσου 
σχετικά με την έγκριση εργαστηρίου με τίτλο «Κέντρο 
Ανάλυσης Πολιτικής». 

5. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του Π.δ. 63/2005 
(ΦΕΚ 98/τ.Α'). 

6. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού και ότι το Εργαστήριο θα λειτουργεί 
αποκλειστικά με ίδιους πόρους και δεν θα βαρύνει τον 
προϋπολογισμό του Ιδρύματος, αποφασίζουμε: 

ΤηνΊδρυση του Εργαστηρίου με την ονομασία «Κέντρο 
Ανάλυσης Πολιτικής» στο Τμήμα Πολιτικής Επιστήμης και 
Διεθνών Σχέσεων της Σχολής Κοινωνικών και Πολιτικών 
Επιστημών του Πανεπιστημίου Πελοποννήσου και τον κα¬ 
θορισμό του εσωτερικού του κανονισμού ως ακολούθως: 

Αρθρο 1 
Ίδρυση 

Ιδρύεται στο Τμήμα Πολιτικής Επιστήμης και Διεθνών 
Σχέσεων της Σχολής Κοινωνικών και Πολιτικών Επιστη¬ 
μών του Πανεπιστημίου Πελοποννήσου, το εργαστήριο 
με την ονομασία «Κέντρο Ανάλυσης Πολιτικής» και με 
τη διεθνή ονομασία «ΟοπΙγο οΐ ΡοΙίογ ΑπαΙγείε», το οποίο 
καλύπτει διδακτικές και ερευνητικές ανάγκες του Τ ρή¬ 
ματος Πολιτικής Επιστήμης και Διεθνών της Σχολής 
Κοινωνικών και Πολιτικών Επιστημών του Πανεπιστη¬ 
μίου Πελοποννήσου σε θέματα που σχετίζονται άμεσα 
ή έμμεσα με το γνωστικό αντικείμενο που περιγράφει 
ο τίτλος του. 


Αρθρο 2 
Σκοπός 

Κύριος σκοπός του Εργαστηρίου «Κέντρο Ανάλυσης 
Πολιτικής» είναι να αποτελέσει έναν επιστημονικό και 
έγκυρο φορέα παραγωγής πρωτογενούς έρευνας, μελέ¬ 
της και ανάπτυξης της επιστημονικής γνώσης καθώς και 
να καλύψει εκπαιδευτικές και ερευνητικές ανάγκες του 
Τμήματος Πολιτικής Επιστήμης και Διεθνών της Σχολής 
Κοινωνικών και Πολιτικών Επιστημών του Πανεπιστημί¬ 
ου Πελοποννήσου. Το αντικείμενο του εργαστηρίου θα 
είναι η έρευνα και η μελέτη στο γνωστικό αντικείμενο 
της «Ανάλυσης Πολιτικής» και ειδικότερα στο πεδίο του 
σχεδιασμού, της εφαρμογής και της αποτίμησης δημό¬ 
σιων και ιδιωτικών πολιτικών σχετικά με ζητήματα που 
ανακύπτουν ή αφορούν διαφορετικά επίπεδα από το 
τοπικό και το περιφερειακό ως το ευρωπαϊκό και το δι¬ 
εθνές επίπεδο. Πρόκειται για ένα έντονα διεπιστημονικό 
πεδίο ανάπτυξης δραστηριοτήτων το οποίο βρίσκεται 
στο επίκεντρο πολλών ερευνητικών και διδακτικών δρά¬ 
σεων του Τμήματος Πολιτικής Επιστήμης και Διεθνών 
της Σχολής Κοινωνικών και Πολιτικών Επιστημών του 
Πανεπιστημίου Πελοποννήσου. 

Αρθρο 3 

Τομείς δραστηριότητας 

Οι δραστηριότητες του Εργαστηρίου συνοψίζονται 
στην εκπαίδευση προπτυχιακών και μεταπτυχιακών φοι¬ 
τητών στη βασική έρευνα και εκπόνηση διδακτορικών 
διατριβών και στην εφαρμοσμένη έρευνα καθώς και την 
εκπόνηση χρηματοδοτούμενων ερευνητικών προγραμ¬ 
μάτων στο γνωστικό αντικείμενο του Εργαστηρίου. Πιο 
συγκεκριμένα, η ερευνητική δραστηριότητα του Εργα¬ 
στηρίου επικεντρώνεται στους εξής τομείς: 

• Προαγωγή της επιστήμης στο γνωστικό αντικείμενο 
της Ανάλυσης Πολιτικής. 

• Ανάπτυξης και διεξαγωγή βασικής και εφαρμοσμέ¬ 
νης έρευνας, αυτοδύναμα ή στο πλαίσιο χρηματοδο¬ 
τούμενων ερευνητικών προγραμμάτων σε θέματα συ¬ 
ναφή με τα διδακτικά και ερευνητικά αντικείμενα του 
Εργαστηρίου. 

• Κάλυψη των διδακτικών και ερευνητικών αναγκών σε 
προπτυχιακό και μεταπτυχιακό επίπεδο του Τ μήματος 
Πολιτικής Επιστήμης και Διεθνών της Σχολής Κοινωνι¬ 
κών και Πολιτικών Επιστημών του Πανεπιστημίου Πε¬ 
λοποννήσου σε θέματα που εμπίπτουν στα αντικείμενα 
της δραστηριότητάς του Εργαστηρίου. 

• Ανάπτυξη συνεργασιών με Ινστιτούτα, Κέντρα 
Ερευνών, ακαδημαϊκά ιδρύματα και επιστημονικούς και 
λοιπούς φορείς της ημεδαπής ή της αλλοδαπής, των 
οποίων οι στόχοι συμπίπτουν, είναι συναφείς ή αλληλο- 
συμπληρώνονται με εκείνους του Εργαστηρίου. 

• Παροχή υπηρεσιών προς ιδιωτικές και δημόσιες επι¬ 
χειρήσεις και οργανισμούς υπό τη μορφή της παροχής 
εξειδικευμένου και υψηλής ποιότητας έργου σε επίπεδο 
μελετών, συμβουλευτικών υπηρεσιών και συνεργασιών 
σε ερευνητικά προγράμματα. 

• Δημοσίευση επιστημονικών άρθρων, μελετών, βιβλί¬ 
ων, μονογραφιών κ,λπ. γύρω από το γνωστικό αντικεί¬ 
μενο του Εργαστηρίου. 

• Οργάνωση ή συνδιοργάνωση σεμιναρίων, ημερίδων, 
συμποσίων, συνεδρίων και διαλέξεων για την προα¬ 
γωγή της γνώσης και την προώθηση των στόχων του 
Εργαστηρίου. 

• Οργάνωση δράσεων δια βίου μάθησης, σχολείων και 
άλλων συναφών πρωτοβουλιών γύρω από το γνωστικό 
αντικείμενο του Εργαστηρίου. 

• Εξυπηρέτηση των διαφόρων κοινωνικών αναγκών, σε 
θέματα με τα οποία ασχολείται το Εργαστήριο. 

• Ενίσχυση της βιβλιογραφικής και τεχνολογικής 
υποδομής στο Τμήμα Πολιτικής Επιστήμης και Διεθνών 
της Σχολής Κοινωνικών και Πολιτικών Επιστημών του 
Πανεπιστημίου Πελοποννήσου για την υποστήριξη της 
διεξαγωγής έρευνας. 

Αρθρο 4 
Προσωπικό 

Το προσωπικό του Εργαστηρίου στελεχώνεται από 
διδακτικό και ερευνητικό προσωπικό που υπηρετεί 
στο Τμήμα Πολιτικής Επιστήμης και Διεθνών Σχέσεων 
της Σχολής Κοινωνικών και Πολιτικών Επιστημών του 
Πανεπιστημίου Πελοποννήσου, στο χώρο του οποίου 
λειτουργεί. Το προσωπικό αποτελείται από το Διευθυ¬ 
ντή και μέλη του Διδακτικού Ερευνητικού Προσωπικού 
(Δ.Ε.Π.) του Τμήματος Πολιτικής Επιστήμης και Διεθνών 
Σχέσεων της Σχολής Κοινωνικών και Πολιτικών Επιστη¬ 
μών του Πανεπιστημίου Πελοποννήσου, που η επιστη¬ 
μονική τους ενασχόληση εμπίπτει στα διδακτικά και 
ερευνητικά ενδιαφέροντα του οικείου εργαστηρίου. Το 
λοιπό προσωπικό περιλαμβάνει μέλη Ειδικού Τεχνικού 
Εργαστηριακού Προσωπικού (Ε.Τ.Ε.Π.), μέλη Ειδικού και 
Εργαστηριακού Διδακτικού Προσωπικού (Ε.Ε.ΔΙ.Π.) κα¬ 
θώς και τους εξωτερικούς συνεργάτες, επιστήμονες με 
συνάφεια στον χώρο της ανάλυσης πολιτικής. 

Η τοποθέτηση στο εργαστήριο των μελών του Δι¬ 
δακτικού Ερευνητικού Προσωπικού και των μελών του 
Ειδικού Τεχνικού Εργαστηριακού Προσωπικού γίνεται 
με τη διαδικασία των διατάξεων της πανεπιστημιακής 
νομοθεσίας, ενώ των υπολοίπων μελών με τις ισχύουσες 
διατάξεις. 

Αρθρο 5 

Διοίκηση - Αρμοδιότητες 

Το Εργαστήριο «Κέντρο Ανάλυσης Πολιτικής» διευθύ¬ 
νεται από Καθηγητή πρώτης βαθμίδας του Τμήματος 
Πολιτικής Επιστήμης και Διεθνών Σχέσεων της Σχολής 
Κοινωνικών και Πολιτικών Επιστημών του Πανεπιστη¬ 
μίου Πελοποννήσου, που ορίζεται με την υφιστάμενη 
νομοθεσία. 

Ο Διευθυντής ασκεί τις αρμοδιότητες που ορίζει το 
άρθρο 7 του Ν. 1268/1982 σε συνδυασμό με τις διατάξεις 
της παρ. 5α του άρθρου 80 του Ν. 4009/2011 (Α' 195) 
μεταξύ των οποίων περιλαμβάνονται, ο συντονισμός του 
διδακτικού (προπτυχιακού-μεταπτυχιακού) και ερευνητι¬ 
κού έργου του εργαστηρίου, η κατάρτιση και υποβολή 
στη Γενική Συνέλευση του Τμήματος Πολιτικής Επιστή¬ 
μης και Διεθνών Σχέσεων, του ετήσιου προγράμματος 
λειτουργίας και η μέριμνα για την εφαρμογή του, η 
μέριμνα για την υλοποίηση των αποφάσεων των συλ¬ 
λογικών οργάνων του Τμήματος Πολιτικής Επιστήμης 
και Διεθνών Σχέσεων σε χώρους του οποίου λειτουργεί 
το Εργαστήριο, η μέριμνα για τη στελέχωση και την 
οικονομική διαχείριση των εσόδων του εργαστηρίου, 
η μέριμνα για την υποβολή του ετήσιου απολογισμού 
των δραστηριοτήτων και η υπογραφή κάθε εξερχόμενου 
του εγγράφου. 


Αρθρο 6 

Εγκατάσταση - Λειτουργία 

1. Χώροι εγκατάστασης του εργαστηρίου είναι οι χώ¬ 
ροι που παραχωρούνται από το Πανεπιστήμιο Πελοπον¬ 
νήσου για τη διεξαγωγή του διδακτικού - ερευνητικού 
του έργου ή χώροι που μπορούν να παραχωρηθούν από 
δημόσιους ή ιδιωτικούς φορείς προς το Πανεπιστήμιο 
Πελοποννήσου για τον σκοπό αυτό. Στο χώρο εγκατά¬ 
στασης υπάρχει πινακίδα με τον τίτλο του εργαστηρίου 
και το ονοματεπώνυμο του διευθυντή. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση Η/Υ και 
άλλων μηχανημάτων και υλικών που ανήκουν σ’ αυτό, 
την παραμονή εργαζομένων (προσωπικού, φοιτητών, 
επισκεπτών) στους χώρους όπου τηρούνται ειδικοί κα¬ 
νόνες ασφαλείας, καθώς και την προστασία των ως 
άνω μηχανημάτων και υλικών και εγκαταστάσεών του 
από βλάβες. 

4. Η χρησιμοποίηση ειδικών οργάνων του Εργαστηρίου 
επιτρέπεται μόνο στο προσωπικό του ή άλλους ερευ¬ 
νητές που διαθέτουν ειδική επί των οργάνων αυτών εκ¬ 
παίδευση και εξουσιοδότηση από τον Διευθυντή αυτού. 
Κινητά όργανα και συσκευές οι οποίες παραχωρούνται 
για τη διεξαγωγή εργασιών, επιστρέφονται, μετά τη 
χρήση τους, στην κατάσταση που είχαν παραχωρηθεί. 

5. Στην περίπτωση που είναι δυνατή κατά τις ισχύου- 
σες διατάξεις η πρόσληψη επιστημόνων στους τομείς 
των διδακτικών και ερευνητικών δραστηριοτήτων του 
εργαστηρίου, η πρόσληψη διενεργείται κατόπιν ειση- 
γήσεως του διευθυντή του εργαστηρίου στα αρμόδια 
όργανα του Τμήματος. 

Αρθρο 7 
Έσοδα - Πόροι 

Τα έσοδα και οι πόροι του εργαστηρίου προέρχονται 
αποκλειστικά από ίδιους πόρους και δεν βαρύνουν τον 
προϋπολογισμό του ιδρύματος σύμφωνα με το άρθρο 
96 του Ν. 4310/2014 (Α' 258/8.12.2014), και ειδικότερα από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με την κείμενη 
νομοθεσία. 

δ. Κληρονομιές, κληροδοτήματα, δωρεές, παραχω¬ 
ρήσεις και κάθε άλλη οικονομική ενίσχυση που κατα- 
λείπονται από ημεδαπά ή αλλοδαπά φυσικά και νομικά 
πρόσωπα προς το Πανεπιστήμιο Πελοποννήσου για 
τους σκοπούς των Εργαστηρίων, γενικότερα, και του 
οικείου Εργαστηρίου, ειδικότερα. 

ε. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

στ. Τη λειτουργία Προγραμμάτων Μεταπτυχιακών 
Σπουδών και Προγραμμάτων Διδακτορικών Σπουδών 

του Τμήματος Πολιτικής Επιστήμης και Διεθνών Σχέ¬ 
σεων του Πανεπιστημίου Πελοποννήσου. 

ζ. Την οργάνωση δράσεων δια βίου μάθησης, σχο¬ 
λείων, σεμιναρίων και άλλων συναφών πρωτοβουλιών. 

η. Κάθε άλλη νόμιμη πηγή. 

Διευκρινίζεται ότι η οικονομική διαχείριση των εσόδων 
που θα προέρχονται από την εκτέλεση κάθε είδους 
έργων και των σχετικών δαπανών θα γίνεται από το 
Επιτροπή Ερευνών του Πανεπιστημίου Πελοποννήσου 
(Ειδικός Λογαριασμός Κονδυλίων Έρευνας Πανεπιστη¬ 
μίου Πελοποννήσου). 

Άρθρο 8 

Τηρούμενα βιβλία 

Για τις ανάγκες του Κέντρου Ανάλυσης Πολιτικής 
τηρούνται τα ακόλουθα βιβλία και στοιχεία: βιβλίο πε¬ 
ριουσιακών στοιχείων, φάκελος οικονομικών στοιχείων 
κάθε έτους, αρχείο ερευνητικών προγραμμάτων, βιβλίο 
μεταβολών προσωπικού, πρωτόκολλο εισερχομένων και 
εξερχομένων εγγράφων. Με απόφαση του Διευθυντή 
μπορεί να τηρείται και κάθε άλλο βιβλίο ή στοιχείο, το 
οποία κρίνεται απαραίτητο για την εύρυθμη λειτουργία 
του Εργαστηρίου ή προβλέπεται από ειδικές διατάξεις. 

Άρθρο 9 

Τίτλος - Σφραγίδα 

1. Ο τίτλος του Εργαστηρίου είναι: «Κέντρο Ανάλυσης 


Πολιτικής». Αυτός ο τίτλος, καθώς και τα στοιχεία του 
Διευθυντή του Εργαστηρίου αναγράφονται στους χώ¬ 
ρους που είναι εγκατεστημένο και δραστηριοποιείται 
το Εργαστήριο. 

2. Το Εργαστήριο χρησιμοποιεί για την αλληλογραφία 
του στρογγυλή σφραγίδα που αναγράφει στον εξωτε¬ 
ρικό κύκλο «ΠΑΝΕΠΙΣΤΗΜΙΟ ΠΕΛΟΠΟΝΝΗΣΟΥ» και στον 
εσωτερικό «Κέντρο Ανάλυσης Πολιτικής» και έχει ως 
έμβλημα στα έγγραφά του το αντίστοιχο του Πανεπι¬ 
στημίου Πελοποννήσου. 

3. Ανάλογη σφραγίδα, με τα στοιχεία στην Αγγλική 

γλώσσα, χρησιμοποιεί το Εργαστήριο για την ξενό¬ 
γλωσση αλληλογραφία του και τα έγγραφά του. 

Αρθρο 10 
Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 3 Αυγούστου 2015 
Ο Πρύτανης 

ΚΩΝΣΤΑΝΤΙΝΟΣ ΜΑΣΣΕΛΟΣ 




21334 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 ί ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.9 1 ") 


Ηλεκτρονική Διεύθυνση: ήϋρ://νννννν.β1.9τ - β-πιαϊΙ: ννοόπΐ3δ1βΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο 1 8 1 221081 50008* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































